Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: engedélyről szóló 259/2002. (XII. 18.) Korm. rendelet szerinti érvényes és hatályos
Paragraph Index: 1085

5. A belső ellenőrzési feladatok ellátásához kapcsolódó támogatással összefüggő szabályok 5.1. A többcélú kistérségi társulás a belső ellenőrzési feladat ellátásáról – saját feladatellátás esetén intézményfenntartással, vagy munkaszervezeti feladatellátás keretében (önálló munkaszervezetében, vagy a munkaszervezet feladatával megbízott önkormányzati hivatal szervezeti egységében), illetve külső erőforrás bevonásával, – intézményi társulás(ok) útján gondoskodik. 5.2. Amennyiben a többcélú kistérségi társulás a belső ellenőrzés biztosításáról intézményi társulások útján gondoskodik, úgy az egyes intézményi társulásban legalább hét települési önkormányzatnak részt kell vennie. A többcélú kistérségi társulás az intézményi társulások szakmai munkáját az ellenőrzési programok készítésére, az ellenőrzés lebonyolítására, realizálására vonatkozó belső ellenőrzési módszertan összehangolásával segíti. 5.3 A támogatásnál elismerhető költségvetési szervek száma meghatározásánál figyelembe veendő időpontok: – Az 1.2. pontban meghatározott feltételek 2008. január 31-éig történő teljesítése esetén: 2008. január 31-e. – A 2008. január 31-ét követően megkezdett feladatellátás esetén, az azt megelőző hónap utolsó napja. 2007/183. szám

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes